**ОБЯВА**

В изпълнение на Договор за Безвъзмездна Финансова Помощ № BG051PO001-3.1.07-0002, Център за компетентност „Персонализирана иновативна медицина (ПЕРИМЕД)”, финансиран от Оперативна програма „Наука и образование за интелигентен растеж” 2014-2020, съфинансиран от Европейския съюз чрез Европейските структурни и инвестиционни фондове”, Пловдивският университет обявява конкурс за избор на **сътрудник "Интелектуална собственост”** по Проекта

**Кратко описание на длъжността:**

1. Запознаване участниците на проекта с инструментариума “Интелектуална собственост”;
2. Изготвяне на информационна патентна справка по всеки проект;
3. Обсъждане с всеки екип на резултатите от предварителното патентно проучване и набелязване на допълнителни нужди от патентно информационно осигуряване и възможни насоки за евентуална бъдеща патентна закрила;
4. Етапни срещи на експерта с екипите за оценка нивото на разработките и наличието на патентоспособен продукт и оценка времето за патентоване;
5. Текущи консултации на изследователите;
6. Текущи консултации при създаване и стартиране на 3 spin-off дружества;
7. Текущо участие в срещи и планиране на процеса на комерсиализация, включително подготовка на трансфера на технологии и продукти;
8. Извършване на патентно проучване в етапа подготовка на патентно описание;
9. Координиране, указване на съдействие и подготовка на патентното описание;
10. Подготовка на документи за патентно заявяване и подаване на заявки за патенти, полезни модели и международни такива.

**Минимални изисквания към кандидатите/квалификация:**

1. Образование: висше техническо, с образователна квалификационна степен „магистър“;
2. Да е вписан представител по индустриална собственост пред Българското патентно ведомство с компетентност по обектите -  патенти и търговски марки;
3. Да е вписан патентен представител пред Европейското патентно ведомство ;
4. Да е вписан представител по  Марки и дизайн на общността  пред Европейското ведомство по интелектуална собственост;
5. Да е вписан независим оценител за  права на интелектуална и индустриална собственост
6. Да е участвал в Европейски научни и образователни проекти;
7. Да има предходен опит в областта на техническите, медицински и фармацевтични иновации; управление на интелектуална собственост и трансфер на технологии
8. Опит в областта на патентните проучвания и анализи

**Допълнителни специфични изисквания:**

1. Опит в областта на интелектуалната собственост, патентното право и/или на сходна позиция;
2. Владеене на английски език на работно ниво;
3. Работа с офис пакета на Microsoft Office: Word, Excel, PowerPoint и възможност за събиране на информация;
4. Професионална компетентност в областта, според експертизата на лицето за заемане на длъжността сътрудник „интелектуална собственост“ ( доказва се с автобиография и съпътстващи документи);
5. Умения за работа в екип, комуникативни способности, аналитична компетентност, ориентация към резултати.
6. Да има опит в изготвянето на публикации и отчети, и проекта работа
7. Международен опит в областта на индустриалната собственост и трансфера на технологии

Срок за подаване на документи: 7 календарни дни, считано от деня, следващ датата на публикацията на обявата за конкурса.

Можете да кандидатствате, като изпратите подробна автобиография и други съпътстващи документи на e-mail: projects@uni-plovdiv.bg.

Лице за контакт: Илиана Саханджиева

Телефон: 032/261 401

Всички данни, предоставени от Вас са защитени по смисъла на ЗЗЛД и ще бъдат използвани само за целите на настоящия подбор. Ще се свържем само с одобрените по документи кандидати.

Дата: 14.12.2020г.

гр. Пловдив